text: কুষ্টিয়া চিনি কল লিমিটেড বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
  
  অবস্থান 
  বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার জগতি নামক স্থানে এই শিল্প কমপ্লেক্সটি অবস্থিত; যা মূল কুষ্টিয়া শহর হতে ৮ কি: মি: দূরে।
  
  ইতিহাস 
  ১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
  
  অবকাঠামো 
  এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০  মেট্রিক টন ধারণ ক্ষমতার দুটি গুদাম ঘর রয়েছে।
  
  উৎপাদন ক্ষমতা 
  এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০   মেট্রিক টন।
  
  উৎপাদিত পণ্য 
  চিনি
   চিটাগুড়, 
   ব্যাগাস
   প্রেসমাড।
  
  আরও দেখুন 
   বাংলাদেশ চিনি ও খাদ্য শিল্প করপোরেশন
   বাংলাদেশের চিনি কলগুলোর তালিকা
  
  তথ্যসূত্র
  
  বহি:সংযোগ 
   কুষ্টিয়া চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
   বাংলাদেশের চিনি কলগুলোর নাম ও যোগাযোগের ঠিকানা।
  
  বিষয়শ্রেণী:১৯৬১-এ প্রতিষ্ঠিত
  বিষয়শ্রেণী:বাংলাদেশের চিনিকল
  বিষয়শ্রেণী:কুষ্টিয়া জেলা
title: কুষ্টিয়া চিনি কল লিমিটেড